Hinnebregneslekten

Hinnebregneslekten (latin: Hymenophyllum ) er en slekt av flerårige bregner innenfor  hinnebregnefamilien. Slekten har mer enn 200 arter, hvor mange av dem henregnes som synonyme arter under flere underslekter. 

Artene vokser i fuktige, kystnære strøk i tempererte klimasoner på den nordlige halvkule, ikke minst omkring Atlanterhavet og i Eurasia.

Disse bregnene er flerårige og små, skjøre vekster. Bladene kan være bare noen cellelag tykke, og lett oppløselige. Den norske arten hinnebregne (Hymenophyllum peltatum = wilsonii) er vanskelig å oppdage, bare 5-10 cm høy og ser mer ut som en mose enn en bregne. Bladplatene er bare ett cellelag tykke, og den krypende jordstengelen er liten og tynn.  Noen arter er mørkegrønne eller nesten sorte av farge, og likner mindre på "vanlige" bregner enn vi er vant med fra andre bregnefamilier i Europa.

Artene i slekten foretrekker nedbørrike fjell- og kystsrøk som New Zealand (25 arter), Irland, øyene i Atlanterhavet, Vestlandet i Norge (1 art), og østkysten av USA (3 arter). En annen art, tannhinnebregne (Hymenophyllum tunbrigense), vokser innover kontinentet av Europa til Luxembourg i øst. Den har tidligere vært rapportert funnet i Norge, men dette funnet er usikkert. 

Av hinnebregneslekten Hymenophyllum vokser en rekke arter på den nordlige halvkule. Til denne slekten regnes ofte også de monotypiske slektene Cardiomanes, Hymenoglossum, Rosenstockia og  Serpyllopsis, samt underslektene Hemicyatheon, Craspedophyllum og Mecodium (126 arter). Den monotypiske Rosenstockia vokser bare på Ny-Caledonia i Stillehavet, mens den monotypiske Hymenoglossum bare vokser i Chile. Også Cardiomanes (New Zealand) og Serpyllopsis (Sør-Amerika) er monotypiske, dvs har bare én art. Cardiomanes-arten er synonym med en likenevnt art innenfor Trichomanes, men fylogenetiske studier tilsier at den snarere er en underart av Hymenophyllum.

For en mer omfattende taksonomi, se: Hinnebregnefamilien og Bregneplanter

Arter 
 Hinnebregneslekten (Hymenophyllum O. Swartz)
 Hinnebregne (Hymenophyllum wilsonii Hook.) (Vestlandet, Færøyene, Irland, Skottland)
 Hymenophyllum alveolatum (Ecuador)
 Craspedophyllum armstrongii (New Zealand)
 Karibisk hinnebregne (Hymenophyllum asplenioides)
 Hymenophyllum australe
 Hymenophyllum axillare (Karibien)
 Hymenophyllum badium (Sørøst-Asia)
 Hymenophyllum barbatum 
 Hymenophyllum bivalve (Australia)
 Hymenophyllum brachypus (Ecuador)
 Hymenophyllum brevifrons (Karibien)
 Hymenophyllum contractile (Ecuador)
 Hymenophyllum cristatum (Ecuador)
 Hymenophyllum cupressiforme (Australia, New Zealand)
 Hymenophyllum demissum = syn. Mecodium demissum (Australia, New Zealand)
 Hymenophyllum dilatatum (New Zealand)
 Hymenophyllum flabellatum
 Craspedophyllum fragile (Nord-Amerika)
 Hymenophyllum helicoideum (Ecuador)
 Craspedophyllum iowaensis (Nord-Amerika)
 Hymenophyllum kuhnii = syn. Mecodium kuhnii (Afrika)
 Hymenophyllum lanatum  (Latin-Amerika)
 Hymenophyllum lyallii (New Zealand)
 Hymenophyllum malingii (New Zealand)
 Hymenophyllum marginatum
 Hymenophyllum megistocarpum (Ecuador)
 Hymenophyllum microcarpum (Latin-Amerika
 Hymenophyllum nanum (Ecuador)
 Jamaicahinnebregne (Hymenophyllum paucicarpum) (Mellom-Amerika)
 Hymenophyllum polyanthos (Sørøst-Asia)
 Mecodium recurvum eller «Filmy Fern» 
 Hymenophyllum refrondescens (Ecuador)
 Hymenophyllum sanguinolentum (New Zealand)
 Hymenophyllum sieberi 
 Hymenophyllum sodiroi (Ecuador)
 Hymenophyllum tayloriae (Alabama, Carolina (USA))
 Hymenophyllum tegularis
 Hymenophyllum tenerum (Ecuador)
 Hymenophyllum trifidum (Ecuador)
 Tunbridgehinnebregne (Hymenophyllum tunbrigense) (nordlige halvkule)
 Revolutumhinnebregne (Hymenophyllum revolutum) (sørlige halvkule)
 Hymenophyllum undulatum (Latin-Amerika)
 Hymenophyllum whitei Glossary  (Australia, utryddet?)
 Hymenophyllum wrightii = syn. Mecodium wrightii (British Columbia, Alaska)* Mulige underslekter:
 Hymenoglossumslekten (Hymenoglossum) C. Presl (1 art)
 Hymenoglossum cruentum (Chile)
 Serpyllopsisslekten (Serpyllopsis) Bosch (1 art)
 Serpyllopsis caespitosa (Sør-Amerika)
 Cardiomanesslekten (Cardiomanes) C.Presl (1 art)
 Cardiomanes reniforme = syn. Trichomanes reniforme  (New Zealand)
 Rosenstockiaslekten (Rosenstockia) (1 art)
 Rosenstockia rolandi-principis = syn. Hymenophyllum rolandi-principis (Ny-Caledonia)

Referanser

Eksterne lenker 
 
 A.R. Smith, K. M. Pryer, E. Schuettpelz, P. Korall, H. Schneider, P.G. Wolf: A classification for extant ferns. i Taxon, 55 (3), 2006, side 705–731. PDF; 424 KB
 Bregner av slekten Hymenophyllum observert i Cornwall, UK
 Større liste over arter innenfor Hymenophyllum
 Tunbridge-hinnebregne fra Floral Images (UK)
 Arter innenfor Mecodium

Hinnebregnefamilien